देहरादून: उत्तराखंड स्वास्थ्य निदेशालय ने 15 अक्टूबर तक डेंगू का प्रकोप कम होने की बात कही थी. लेकिन स्वास्थय निदेशालय के सभी दावे फेल नजर आ रहे हैं. प्रदेश में डेंगू का कहर जारी है और लगातार डेंगू के मरीजों की संख्या बढ़ती जा रहा है. शुक्रवार को प्रदेश में डेंगू का आंकड़ा 8143 पहुंच गया है. वहीं, प्रदेश में दो जिलों में सबसे अधिक डेंगू के मरीजों की संख्या लगातार बढ़ रही है, जिसमें देहरादून में डेंगू के मरीजों की संख्या 4519 और नैनीताल में 2541 मरीजों की संख्या हो गई है.
गौर हो कि अक्टूबर का आधा महीना निकल गया है, लेकिन डेंगू के मरीजों की संख्या कम नहीं हो रहा है. स्वास्थ्य विभाग की ओर से जारी रिपोर्ट के अनुसार शुक्रवार को देहरादून जिले 55 ओर नैनीताल में 54 मरीजों की पुष्टि हुई है. वही हरिद्वार में अब तक 363, उधमसिंह नगर में 544, पौड़ी में 17, टिहरी में 118, अल्मोड़ा में 24, रुद्रप्रयाग में 6, चमोली में 4, बागेश्वर में 3, चंपावत में दो और पिथौरागढ़ में दो मरीज डेंगू की चपेट में आए हैं.
उत्तराखंड स्वास्थ्य विभाग की महानिदेशक अमिता उप्रेती ने जानकारी देते हुए बताया कि शुक्रवार को डेंगू के मरीजों की संख्या 8143 हो गई है. साथ ही बताया कि प्रदेश में अक्टूबर में करीब डेंगू मच्छर खत्म हो चुके हैं. वहीं, प्रदेश में डेंगू से पीड़ित 8 लोगों की मौत हुई है, जिसमें देहरादून में 6 और नैनीताल में दो की मौत हुई है.
Previous: एसआईटी को मिली मुकदमा दर्ज करने की अनुमति
Next: देहरादून मेयर ने किया पलटन बाजार का निरीक्षण